CELEX: 31986R2429
Language: sk
Date: 1986-07-31 00:00:00
Title: Nariadenie Komisie (EHS) 2429/86 z 31. júla 1986 o metóde na určenie obsahu mäsa v prípravkoch z mäsa a v konzervovaných mäsových výrobkoch spadajúcich do podpoložky ex 16.02 B III b) 1) nomenklatúry nachádzajúcej sa v prílohe k nariadeniu (EHS) 2184/86

Dôležité právne oznámenie

|

31986R2429

Úradný vestník L 210 , 01/08/1986 S. 0039 - 0040 Fínske špeciálne vydanie: Kapitola 2 Zväzok 4 S. 0125  Švédske špeciálne vydanie: Kapitola 2 Zväzok 4 S. 0125 

		Nariadenie Komisie (EHS) 2429/86z 31. júla 1986o metóde na určenie obsahu mäsa v prípravkoch z mäsa a v konzervovaných mäsových výrobkoch spadajúcich do podpoložky ex 16.02 B III b) 1) nomenklatúry nachádzajúcej sa v prílohe k nariadeniu (EHS) 2184/86KOMISIA EURÓPSKYCH SPOLOČENSTIEV,so zreteľom na Zmluvu o založení Európskeho hospodárskeho spoločenstva,so zreteľom na nariadenie Rady (EHS) 97/69 zo 16. januára 1969 o opatreniach, ktoré majú byť prijaté na jednotné uplatňovanie nomenklatúry Spoločného colného sadzobníka [1], naposledy zmenené a doplnené nariadením (EHS) 2055/84 [2], najmä na jeho článok 3,keďže sú potrebné opatrenia na zabezpečenie jednotného uplatňovania nomenklatúry nachádzajúcej sa v prílohe k nariadeniu Komisie (EHS) 2184/86 z 11. júla 1986 určujúceho vývozné náhrady na hovädzie a teľacie mäso [3] s ohľadom na klasifikovanie prípravkov a konzervovaných potravín obsahujúcich hovädzie mäso (okrem drobov a tuku);keďže v súlade s podpoložkami 16.02 B III b) ex 1) ex aa) (11), (22), (33), (44) a 16.02 B III b) ex 1) ex bb) (11), (22), (33), (44) a (55) nomenklatúry nachádzajúcej sa v prílohe k nariadeniu (EHS) 2184/86, prípravky a konzervované potraviny obsahujúce hovädzie mäso sú klasifikované podľa percentuálneho obsahu hmotnosti mäsa (okrem drobov a tuku);keďže je potrebné definovať metódu na určenie percentuálneho obsahu hmotnosti mäsa (okrem drobov a tuku);keďže ako výsledok vykonaných štúdií metóda opísaná v prílohe k tomuto nariadeniu poskytuje najlepšiu záruku;keďže nakoľko zamýšľané opatrenia nie sú v súlade so stanoviskom Výboru pre nomenklatúru Spoločného colného sadzobníka, Komisia navrhla Rade opatrenia, ktoré sa majú prijať postupom uvedeným v článku 3 nariadenia (EHS) 97/69;keďže tri mesiace po predložení návrhu Rade Rada nekonala, a preto je pre Komisiu vhodné prijať navrhované opatrenia podľa postupu ustanoveného v nariadení (EHS) 97/69,PRIJALA TOTO NARIADENIE:Článok 1Percentuálny obsah hmotnosti mäsa v prípravkoch a konzervovaných potravinách obsahujúcich hovädzie mäso (okrem drobov a tuku) spadajúcich do podpoložiek 16.02 B III b) ex 1) ex aa) (11), (22), (33), (44) a 16.02 B III b) ex 1) ex bb) (11), (22), (33), (44) a (55) nomenklatúry nachádzajúcej sa v prílohe k nariadeniu (EHS) 2184/86 sa určí v súlade s metódou opísanou v prílohe tohto nariadenia.Článok 2Toto nariadenie nadobúda účinnosť 21. deň po jeho uverejnení v Úradnom vestníku Európskych spoločenstiev.Toto nariadenie je záväzné vo svojej celistvosti a je priamo uplatniteľné vo všetkých členských štátoch.V Bruseli 31. júla 1986Za KomisiuCockfieldpodpredseda[1] Ú. v. ES L 14, 21.1.1969, s. 1.[2] Ú. v. ES L 191, 19.7.1984, s. 1.[3] Ú. v. ES L 190, 12.7.1986, s. 19.--------------------------------------------------PRÍLOHAMETÓDA ANALÝZYNa účely tejto prílohy slovo "mäso" nezahrňuje ani droby, ani tuk (vrátane tuku získaného zo samotného mäsa), ani kosti.Percentuálny obsah hmotnosti mäsa sa určí v súlade s touto metódou:1. Metódy analýzy1.1. Analýza sa musí vykonať na homogénnych a reprezentatívnych vzorkách mäsových prípravkov alebo konzervovaného mäsa.1.2. Použiť sa majú nasledujúce metódy analýzy:1.2.1. Dusík: určenie obsahu dusíka v mäse a v mäsových výrobkoch – ISO 937: 1978.1.2.2. Voda: určenie obsahu vody v mäse a v mäsových výrobkoch – ISO 1442: 1973.1.2.3. Tuk: určenie obsahu celkového tuku v mäse a v mäsových výrobkoch – ISO 1443: 1973.1.2.4. Popol: určenie obsahu popola v mäse a v mäsových výrobkoch – ISO 936: 1978.1.3. Požiadavky vyššie zmienených ISO štandardov týkajúce sa postupu odoberania vzoriek nie sú záväzné na účely tohto nariadenia.2. Výpočet obsahu mäsaObsah mäsa sa vypočíta podľa tohto vzorca:M =NT - N× 100mäsovéNT = kde NT znamená celkový obsah dusíka v % určený analýzouNx = je obsah dusíka cudzieho pôvodu v %Celkový obsah dusíka sa vypočíta metódou uvedenou v bode 1.2.1. Okrem toho kvantitatívne určenie vlhkosti (vody) (1.2.2.), tuku (1.2.3.) a popola (1.2.4.) umožňuje odvodiť obsah ostatných prísad.Na zabezpečenie korekcie týkajúcej sa dusíka cudzieho pôvodu (Nx) je potrebné poznať množstvo každej prísady obsahujúcej dusík a obsah dusíka v týchto prísadách. Nasledujúca tabuľka ukazuje priemerné obsahy v určitom počte prísad, ktoré sa môžu nachádzať v mäsových výrobkoch alebo v konzervovanom mäse.Bezmäsité výrobky | Obsah dusíka v % |Strúhanka | 2,0 |Kazeín | 15,8 |Kazeinát sodný | 14,8 |Izolované sójové bielkoviny | 14,5 |Texturované sójové bielkoviny | 8,0 |Sójová múčka | 8,0 |Glutamát sodný (MSG) | 8,3 |Hovädzie obličky | 2,7 |Hovädzí jazyk | 3,0 |Čo sa týka opakovateľnosti analytických metód, odkaz by mal byť vztiahnutý na vyššie zmienené ISO normy.Ako výsledok by mal byť vzatý do úvahy priemer z aspoň dvoch určení.--------------------------------------------------